গুরু গ্রন্থ সাহিব
দশম শিখ গুরু গোবিন্দ সিংহ (১৬৬৬-১৭০৮) পবিত্র ধর্মগ্রন্থ "আদি গ্রন্থ"-কে তাঁর উত্তরসূরি ঘোষণা করেন এবং এটিকে "গুরু গ্রন্থ সাহিব" সম্মানে ভূষিত করেন। সেই থেকে এই গ্রন্থই দশ গুরুর শিক্ষার প্রতিনিধিরূপে শিখদের পবিত্র ধর্মগ্রন্থের মর্যাদা পেয়ে আসছে। শিখধর্মের উপাসনার ক্ষেত্রে প্রার্থনার সহায়ক বা সূত্র হিসেবে এই গ্রন্থের স্থান সর্বাগ্রগণ্য।
তন্ত্রসার (শৈব ধর্মগ্রন্থ)
"'তন্ত্রসার" হল হিন্দুধর্মের ত্রিক বা কাশ্মীর শৈব দর্শনের একটি ধর্মগ্রন্থ। এটি উক্ত সম্প্রদায়ের সবচেয়ে গুরুত্বপূর্ণ ঐতিহাসিক ব্যক্তিত্ব অভিনবগুপ্তের লেখা। এটিকে অভিনবগুপ্তের বিখ্যাত গ্রন্থ তন্ত্রলোকের একটি সংস্করণ বলে মনে করা হয়।